|  |  |
| --- | --- |
| Deltagere | **Kopi til:** |
| **Bestyrelsen: Kristian, Kenneth, Jan.****Afbud: Henrik og Nick Ikke mødt: Andre:**  |  |
| **Udarbejdet af/Dato:** |
| **KD/20.11.2019** |

|  |
| --- |
| **Næste møde: Generalforsamling** |
| **S****ted:** | **RAS Huset** | **Dato:** | **20.11.19** | **Kl.:** | **1900** |

**Dagsorden/referat.**

1. **Godkendelse af referat**Godkendt.
2. **Boligmesse i Horsens**

Flot fællesstand kommunen havde fået lavet, men som altid svært at vurdere effekten.
Der blev delt mange æbler ud.

1. **Status på Rårup kulturhus**Jan beretter det går godt. Der sker fremskridt.
Det oprindelige projekt er nærmest droppet og helt nye tegninger er lavet for projektet. Og de danner så grundlag for det budget der er lavet som siger 10,5 mil. plus moms.
Budgettet forudsætter at kommunen stiller med 1,5 mil og samme beløb skal byen stille med. Resten skal så finansieres. Men der er stadig lang vej igen.
Næste møde den 26. november, hvor der skal snakkes om at lave nogen arrangementer til at rejse penge. Der skal også planlægges et borgermøde til allerførst i det nye år.
2. **Hæfte om kørselsordninger og kollektiv trafik**Simpel og letforståeligt materiale.
Måske flytte afsnittet om bus og tog bagerst og dermed rykke kommunens 3 tilbud frem i hæftet.
Men generelt OK.
Vi bestiller et antal af hæftet og kontakter RGIF om de vil omdele den med næste nummer af Olympia.
Hvor mange eksemplarer af Olympia omdeles?? KD undersøger antallet. Og omdelingsmulighed.
3. **Møde i Det Fælles Landdistriktsråd**Foredrag fra Realdania om sikring af boliger mod indbrud. Efterfulgt af indlæg fra chefen for Landbetjentene i Horsens politikreds. Efterlyste lokale ”ambassadører” for at få bedst mulig og direkte kontakt ud i de lokale samfund.
Den arbejdsskadeforsikring som rådet troede de havde, har vist sig ikke at være som forventet. Nyt følger efter nytår.
Borgerbudget. 5 lokalråd kan være med i 2020 om hver 75.000,- kr. Projekterne skal være afsluttet inden udgangen af 2020. Tema er bosætning? (samme som sidste omgang.) Vil vi i Rårup søge om at være med i en ny omgang?? Deadline er 15. december.
Vi drøfter og beslutter endeligt på vores næste møde den 13.december.
Andre puljer kan også søges. Lille og stor landdistrikts pulje.
Derudover kan der altid søges til andre projekter, men kravet her er 50% egenfinansiering.
4. **Forsikringsdækning for ROL**Vi afventer udmelding fra Landdistriktsrådet efter nytår.
5. **Ansøgning fra Skjold og Rårup Børnehaver**Ansøgning om beløb til køb af 1 eller 2 cykler der kan ”fragte” 4-6 personer og de 2 børnehaver dermed kan besøge hinanden i små grupper, som det passer dem. Cyklerne koster 14.000,- kr. stykket og de søger portioner af 2.500 kr.
ROL bevilliger 2x2500,- kr. til det. Altså 2500,- kr. til 2 cykler.
ROL prøver samtidig om der på en eller anden måde kan søges penge i den lille pulje ved Landdistriktsrådet. Evt med udgangspunkt i at den ene cykel så tilhører ROL.
6. **Opdatering af Rårup.dk**KD prøver at aftale tid med Per, for at få lavet en tiltrængt opdatering.
Og inviterer til møde den 13.december.
7. **Tilflytterlisten**Listen indeholder kun tilflyttere der kommer fra den anden side af kommunegrænsen.
Så man kan ikke se hvis nogen flytter fra f.eks. Tørring til Rårup…
Kristian undersøger om der kan laves en liste med ALLE tilflyttere i vores område. Hvis vi f.eks. vil ud og sige velkommen…
8. **Eventuelt**Henvendelse fra TDC som vil placere en ny mast i vores område og dermed endelig få has på dækningsproblemerne på mobilnetværket. De ønsker forslag/hjælp til at anvise nogen muligheder hvor masten kan placeres.
9. **Næste møde**Den 13. december kl 18.00. Efter mødet er der en bid mad.
Mødet afholdes hos Kenneth. Per Nielsen inviteres, da han har været i ROL i starten af året.

Således opfattet
Kenneth Dahl